CELEX: 32021R0806
Language: ro
Date: 2021-03-10 00:00:00
Title: Regulamentul delegat (UE) 2021/806 al Comisiei din 10 martie 2021 de modificare a Regulamentului (UE) nr. 528/2012 al Parlamentului European și al Consiliului în vederea includerii dioxidului de carbon generat din propan, din butan sau dintr-un amestec al ambelor substanțe, prin ardere, ca substanță activă în anexa sa I (Text cu relevanță pentru SEE)

21.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 180/78
               
            
         REGULAMENTUL DELEGAT (UE) 2021/806 AL COMISIEI
         din 10 martie 2021
         de modificare a Regulamentului (UE) nr. 528/2012 al Parlamentului European și al Consiliului în vederea includerii dioxidului de carbon generat din propan, din butan sau dintr-un amestec al ambelor substanțe, prin ardere, ca substanță activă în anexa sa I
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 28 alineatul (1),
         întrucât:
         
                     (1)
                  
                  
                     Regulamentul delegat (UE) nr. 1062/2014 al Comisiei (2) conține o listă a substanțelor active existente care urmează să fie evaluate în vederea unei eventuale aprobări pentru utilizare în produse biocide. Lista respectivă include dioxidul de carbon generat din propan, din butan sau dintr-un amestec al ambelor substanțe, prin ardere.
                  
               
                     (2)
                  
                  
                     Dioxidul de carbon generat din propan, din butan sau dintr-un amestec al ambelor substanțe, prin ardere, a fost evaluat în vederea utilizării în produse biocide aparținând tipului de produs 19, repelenți și atractanți, astfel cum este descris în anexa V la Regulamentul (UE) nr. 528/2012.
                  
               
                     (3)
                  
                  
                     Franța a fost desemnată ca stat membru raportor, iar autoritatea sa competentă responsabilă de evaluări a transmis Agenției Europene pentru Produse Chimice („agenția”), la 18 septembrie 2019, raportul de evaluare, însoțit de concluziile sale.
                  
               
                     (4)
                  
                  
                     În conformitate cu articolul 7 alineatul (2) din Regulamentul delegat (UE) nr. 1062/2014, Comitetul pentru produse biocide a adoptat avizul agenției la 16 iunie 2020 (3), ținând seama de concluziile autorității competente responsabile de evaluare.
                  
               
                     (5)
                  
                  
                     Conform avizului respectiv, este de așteptat ca produsele biocide din tipul de produs 19 care utilizează dioxid de carbon generat din propan, din butan sau dintr-un amestec al ambelor substanțe, prin ardere, să îndeplinească cerințele prevăzute la articolul 19 alineatul (1) litera (b) din Regulamentul (UE) nr. 528/2012. Avizul agenției a concluzionat, de asemenea, că această substanță activă nu suscită îngrijorare și că este eligibilă pentru a fi inclusă în anexa I la Regulamentul (UE) nr. 528/2012.
                  
               
                     (6)
                  
                  
                     Având în vedere avizul agenției, este, prin urmare, adecvat să se includă dioxidul de carbon generat din propan, din butan sau dintr-un amestec al ambelor substanțe, prin ardere, în anexa I la Regulamentul (UE) nr. 528/2012. Deoarece dioxidul de carbon generat din propan, din butan sau dintr-un amestec al ambelor substanțe. prin ardere, a fost evaluat pe baza unui dosar vizând o substanță activă, dosar care respectă cerințele stabilite la articolul 11 alineatul (1) din Directiva 98/8/CE a Parlamentului European și a Consiliului (4), este necesar ca dioxidul de carbon generat din propan, din butan sau dintr-un amestec al ambelor substanțe, prin ardere, să fie inclus în categoria 6 din anexa I la Regulamentul (UE) nr. 528/2012, adică „Substanțe pentru care un stat membru a validat un dosar al substanței active în conformitate cu articolul 7 alineatul (3) din prezentul regulament sau a acceptat un astfel de dosar în conformitate cu articolul 11 alineatul (1) din Directiva 98/8/CE”.
                  
               
                     (7)
                  
                  
                     Articolul 89 alineatul (3) din Regulamentul (UE) nr. 528/2012 conține măsuri tranzitorii în cazul în care o substanță activă existentă care este inclusă în programul de lucru pentru examinarea sistematică a substanțelor active existente este aprobată în conformitate cu regulamentul respectiv. În ceea ce privește dioxidul de carbon generat din propan, din butan sau dintr-un amestec al ambelor substanțe. prin ardere, pentru tipul de produs 19, este necesar ca data aprobării în sensul articolului 89 alineatul (3) din regulamentul respectiv să fie stabilită la 1 iulie 2022, pentru a se acorda suficient timp pentru transmiterea cererilor de autorizare în conformitate cu articolul 89 alineatul (3) al doilea paragraf din regulamentul respectiv,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (UE) nr. 528/2012 se modifică în conformitate cu anexa la prezentul regulament.
         
         
            Articolul 2
            În sensul articolului 89 alineatul (3) din Regulamentul (UE) nr. 528/2012, data aprobării dioxidului de carbon generat din propan, din butan sau dintr-un amestec al ambelor substanțe, prin ardere, pentru tipul de produs 19 este 1 iulie 2022.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 martie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 167, 27.6.2012, p. 1.
         
            (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1.).
         
            (3)  Aviz al Comitetului pentru produse biocide privind cererea de aprobare a substanței active: Dioxid de carbon generat din propan, din butan sau dintr-un amestec al ambelor substanțe, prin ardere, tipul de produs 19, ECHA/BPC/249/2020, adoptat la 16 iunie 2020.
         
            (4)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).
      
      
         
            ANEXĂ
            În anexa I la Regulamentul (UE) nr. 528/2012, la categoria 6 din lista substanțelor active menționate la articolul 25 litera (a), se adaugă următoarea rubrică:
            
                        Număr CE
                     
                     
                        Denumire/Grup
                     
                     
                        Restricție
                     
                     
                        Observații
                     
                  
                        „204-696-9
                     
                     
                        Dioxid de carbon generat din propan, din butan sau dintr-un amestec al ambelor substanțe, prin ardere  (*1)
                        
                     
                     
                         
                     
                     
                        Nr./CAS 124-38-9
                     
                  
               (*1)  Data aprobării dioxidului de carbon generat din propan, din butan sau dintr-un amestec al ambelor substanțe, prin ardere, pentru tipul de produs 19, în sensul articolului 89 alineatul (3) este 1 iulie 2022.”